CELEX: 62019TN0543
Language: sk
Date: 2019-07-30 00:00:00
Title: Vec T-543/19: Žaloba podaná 30. júla 2019 – Rumunsko/Komisia

7.10.2019   
            
            
               SK
            
            
               Úradný vestník Európskej únie
            
            
               C 337/12
            
         
      Žaloba podaná 30. júla 2019 – Rumunsko/Komisia
      (Vec T-543/19)
      (2019/C 337/13)
      Jazyk konania: rumunčina
      
         Účastníci konania
      
      
         Žalobca: Rumunsko (v zastúpení: C. Canțăr, M. Chicu, A. Rotăreanu a E. Gane, splnomocnení zástupcovia)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  čiastočne zrušil rozhodnutie C(2019) 4027 final z 23. mája 2019:
                  
                              a)
                           
                           
                              pokiaľ ide o sumy zapísané v stĺpci 2 a 3, riadok 1, tabuľky týkajúcej sa zostatku v texte rozhodnutia C(2019) 4027 final, keďže sa od Komisie vyžaduje, aby prepočítala sumy vzhľadom na mieru spolufinancovania fondmi vo výške 85 % pre prioritné osi 1 a 2 operačného programu. 2014RO16M1OP001 „Hlavné infraštruktúry“;
                           
                        
                              b)
                           
                           
                              pokiaľ ide o výpočet súm v eurách na ťarchu fondov pre prioritné osi 1 a 2 operačného programu 2014RO16M1OP001 „Hlavné infraštruktúry“ v prílohe k rozhodnutiu C(2019) 4027 final, konkrétnejšie:
                              
                                          —
                                       
                                       
                                          v oddiele o Kohéznom fonde (KF) bod 1 „Finančný plán“, tabuľka 18a, riadok AP1, stĺpec C „Miera spolufinancovania“, nahradiť „75 %“ hodnotou „85 %“ v súlade s rozhodnutím C(2018) 8890 final, keďže sa od Komisie vyžaduje, aby prepočítala zadané sumy, pričom zohľadní mieru spolufinancovania vo výške 85 %:
                                          
                                                      —
                                                   
                                                   
                                                      v bode 3, dodatok 1, riadok AP1, stĺpec F, „Suma, ktorá sa má vyplatiť z fondu“, a stĺpec F7 „Suma, ktorá sa má vyplatiť z fondu, + už vyplatená suma, obmedzená na príspevok z fondu“,
                                                   
                                                
                                                      —
                                                   
                                                   
                                                      v bode 4 „Výpočet ročného zostatku“, riadok AP1, stĺpec CA a stĺpec R, „Revidovaná suma, ktorá sa má vyplatiť z fondu“,
                                                   
                                                
                                                      —
                                                   
                                                   
                                                      v bode 5, „Ročný zostatok“, stĺpec T, „Revidovaná suma, ktorá sa má vyplatiť z fondu“,
                                                   
                                                
                                                      —
                                                   
                                                   
                                                      v bode 5, „Ročný zostatok“, stĺpec V, riadok „Na vymáhanie“,
                                                   
                                                
                                    
                                          —
                                       
                                       
                                          v oddiele o Európskom fonde regionálneho rozvoja (EFRR) bod 1 „Finančný plán“, tabuľka 18a, riadok AP2, stĺpec C, „Sadzby“, nahradiť 75 % hodnotou 85 % v súlade s rozhodnutím C(2018) 8890 final, keďže Komisia je povinná prepočítať zadané sumy s prihliadnutím na mieru spolufinancovania 85 %:
                                          
                                                      —
                                                   
                                                   
                                                      v bode 3, dodatok 1, riadok AP2, stĺpec F, „Suma, ktorá sa má vyplatiť z fondu“, a stĺpec F7 „Suma, ktorá sa má vyplatiť z fondu + suma už vyplatená, obmedzená na príspevok z fondu“,
                                                   
                                                
                                                      —
                                                   
                                                   
                                                      v bode 4 „Výpočet ročného zostatku“, riadok AP2, stĺpec CA a stĺpec R, „Suma, ktorá sa má vyplatiť z fondu“,
                                                   
                                                
                                                      —
                                                   
                                                   
                                                      v bode 5, „Ročný zostatok“, stĺpec T, „Revidovaná suma, ktorá sa má vyplatiť z fondu“,
                                                   
                                                
                                                      —
                                                   
                                                   
                                                      v bode 5, „Ročný zostatok“, stĺpec V, riadok „Na vymáhanie“,
                                                   
                                                
                                    
                        
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod je založený na nesprávnom výkone právomoci Komisie na výpočet sumy, ktorá sa má vyplatiť z fondov, a na porušení zásady legitímnej dôvery
                  
                              —
                           
                           
                              Rumunsko sa domnieva, že útvary Komisie nesprávne uplatnili mieru spolufinancovania 75 % na prioritné osi 1 a 2 v odvetví „Doprava“ vzhľadom na skutočnosť, že rozhodnutie C(2018) 8890 final, ktorým bola prijatá zmena operačného programu 2014RO16M1OP001 „Hlavné infraštruktúry“, ktorou sa zvýšila miera spolufinancovania zo 75 % na 85 % v prípade projektov v odvetví „Doprava“ (prioritné osi 1 a 2 uvedeného operačného programu), malo účinky pri schvaľovaní účtov za účtovný rok 2017 – 2018.
                           
                        
                              —
                           
                           
                              Okrem toho, vzhľadom na jasné ustanovenia rozhodnutia C(2018) 8890 final a na neexistenciu ustanovení v nariadení 1303/2013, ktoré by obmedzovali uplatňovanie sadzby spolufinancovania schválenej rozhodnutím na účtovné roky s prebiehajúcimi postupmi sa Rumunsko domnieva, že neuplatnením 85 % miery spolufinancovania, schválenej rozhodnutím C(2018) 8890 final, napadnuté rozhodnutie porušuje zásadu ochrany legitímnej dôvery.
                           
                        
            
                  2.
               
               
                  Druhý žalobný dôvod založený na porušení povinnosti odôvodnenia stanovenej v článku 296 druhom odseku ZFEÚ a zásady riadnej správy vecí verejných
                  
                              —
                           
                           
                              Rumunsko sa domnieva, že povinnosť odôvodnenia stanovená v článku 296 druhom odseku ZFEÚ bola porušená, keďže napadnuté rozhodnutie neuvádza právny základ týkajúci sa dôvodov, na základe ktorých Komisia vylúčila, na účely účtovného roka 2017 – 2018, uplatňovanie percentuálneho podielu navýšeného o mieru spolufinancovania vo výške 85 %, ako sa ustanovuje v rozhodnutí C(2018) 8890 final.
                           
                        
                              —
                           
                           
                              Rumunsko sa okrem toho domnieva, že úniková pozícia Komisie v rozhodovacom procese vedúcom k prijatiu rozhodnutia C(2019) 4027 final, potvrdená oneskorením reakcie útvarov Komisie, pokiaľ ide o problémy, ktoré predložili rumunské orgány, narúša zásadu riadnej správy vecí verejných.